**LAZDIJŲ RAJONO SAVIVALDYBĖS VIEŠOSIOS BIBLIOTEKOS**

**2020 METŲ VEIKLOS ATASKAITA**

Lazdijų rajono savivaldybės viešosios bibliotekos 2020 metų veiklos ataskaita parengta ir teikiama vadovaujantis Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2020 m. birželio 19 d. sprendimu Nr. 5TS-412, 225 punktu.

Lazdijų rajono savivaldybės viešosios bibliotekos direktorius pareigas vykdė vadovaudamasis Lazdijų rajono savivaldybės viešosios bibliotekos direktoriaus pareigybės aprašymu, patvirtintu Lazdijų rajono savivaldybės mero potvarkiu. Lazdijų rajono savivaldybės viešosios bibliotekos darbuotojai pareigas vykdė vadovaudamiesi pareigybės aprašymais, patvirtintais Lazdijų rajono savivaldybės viešosios bibliotekos direktoriaus įsakymais.

Lazdijų rajono savivaldybės viešoji biblioteka (toliau – Biblioteka) yra viešasis juridinis asmuo, veikiantis informacijos sklaidos, kultūros, mokslo, švietimo srityse ir vykdantis bibliotekų veiklą, įgyvendinantis Lazdijų rajono savivaldybės funkcijas ir išlaikomas iš savivaldybės biudžeto asignavimų. Biblioteka 2020 metais savo veiklą grindė Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų, Lietuvos Respublikos bibliotekų, Lietuvos Respublikos Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymais, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Bibliotekų plėtros strateginėmis kryptimis 2016-2022 metams, Lietuvos pažangos strategija „Lietuva 2030“, 2014–2020 metų Nacionalinės pažangos programa, Lietuvos kultūros politikos kaitos gairėmis, Nacionalinės jaunimo politikos plėtros programa, Skaitymo skatinimo programa, Regionų kultūros plėtros 2012-2020 metų programa, Lazdijų rajono savivaldybės strateginiu 2011-2020 metų plėtros planu, Lazdijų rajono savivaldybės tarybos sprendimais, mero potvarkiais, administracijos direktoriaus įsakymais, Bibliotekos nuostatais ir kitais teisės aktais.

Ataskaitiniais metais Biblioteka, kaip patikima ir saugi intelektinių žinių, informacijos, skaitybos ir kultūrinės edukacijos paslaugų davėja, bendradarbiaujanti su visomis krašto švietimo ir kultūros įstaigomis, istorinės atminties institucijomis, verslo, socialinės sferos ir kitomis įstaigomis bei nevyriausybinėmis organizacijomis ir prisidėdama prie socialinės atskirties mažinimo – išliko pasiekiama, prieinama, bendraujančia ir bendradarbiaujančia. Laikinų apribojimų sąlygomis rajono bibliotekos kūrybingai perėjo į naująją realybę – teikė aktualias nuotolines paslaugas virtualioje erdvėje, bekontaktį knygų išdavimą, knygų karantinavimą, nuotolinius informacinio raštingumo mokymus. Per karantino laikotarpį atsiskleidė aukštas bibliotekų socialinės atsakomybės lygis – iniciatyva 3 D spausdintuvu gaminti apsauginiai veido skydeliai sveikatos apsaugos sistemos darbuotojams.

2020 m. bibliotekų sektoriui buvo svarbu tai, kad bibliotekų paslaugos buvo prilyginamos būtinosioms paslaugoms, todėl rajono bibliotekos antrojo karantino metu veikė ir knygas išdavė savo skaitytojams bekontakčiu būdu.

Biblioteka, vykdydama Lazdijų rajono savivaldybės 2020–2022 metų strateginio veiklos plano strateginį tikslą Nr. 3 „Užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą“ bei šio plano IV dalies „Lazdijų rajono savivaldybės veiklos programos“ Lazdijų rajono savivaldybės Kultūros ir turizmo plėtros programą, kuria „siekiama išsaugoti ir puoselėti etninę kultūrą (kaupti, konservuoti, restauruoti tirti bei populiarinti etninės kultūros vertybes), derinant tradicijų puoselėjimą ir naujovių diegimą, sudaryti tinkamas sąlygas profesionaliojo meno sklaidai, informacinės visuomenės plėtrai, mėgėjų meno kūrybinei saviraiškai, rajono bendruomenių kultūrinės veiklos iniciatyvoms, jos pastangoms tobulėti ir gerinti gyvenimo kokybę“ įgyvendino 2020 m. Bibliotekos veiklos plane iškeltus prioritetus ir įveikė naujus iššūkius, susiklosčius neplanuotai epideminei situacijai bendru mastu Lietuvoje:

1. Užtikrino paslaugų, atitinkančių bendruomenės poreikius ir prioritetus, kokybę ir

prieinamumą moderniame, patraukliame bendruomenės informacijos, mokymo, kultūros ir laisvalaikio centre – Bibliotekoje, jos virtualioje erdvėje, socialiniuose tinkluose. Tenkino gyventojų informacinius ir kultūrinius poreikius, kūrė darnią, veiksmingą visoms gyventojų grupėms prieinamą Bibliotekos paslaugų sistemą (antrojo karantino metu knygas išdavė bekontakčiu būdu).

1. Kaupė dokumentų fondo elektroninę duomenų bazę, kaip sudėtinę Lietuvos integralios

bibliotekų informacinės sistemos (toliau - LIBIS) dalį.

1. Skatino skaitymą, populiarino knygas, elektronines skaitykles; visuomenės dėmesį kreipė į

valstybinių švenčių svarbą, žymių žmonių, rašytojų sukaktis, organizuojant kultūros ir literatūros iniciatyvas, susitikimus su rašytojais ir kitais visuomenininkais, vedant diskusijas ir edukacines veiklas.

1. Prisidėjo prie darnios pilietinės visuomenės kūrimo bei skaitmeninės atskirties mažinimo

inicijuojant ir vykdant medijų ir informacinio raštingumo ugdymo veiklas. Partnerių teisėmis kartu su nacionaline biblioteka įgyvendino projektus „Gyventojų skatinimas išmaniai naudotis internetu atnaujintoje infrastruktūroje“ ir „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“ 2018-2020 m.

1. Dalyvavo bibliotekų veiklos vystymo projektuose - teikė paraiškas Lietuvos kultūros

tarybos, Jaunimo reikalų departamentui prie LR socialinės apsaugos ir darbo ministerijos, Lazdijų

rajono savivaldybės programoms - kurie, suteikė galimybę sustiprinti bibliotekininkų gebėjimus tenkinti bendruomenės poreikius ir įtvirtinti Biblioteką kaip tvarią bendruomeninę instituciją, galinčią pagerinti rajono žmonių, ypač vaikų ir jaunimo, gyvenimo kokybę, didinti užimtumą, mažinti socialinę atskirtį.

1. Mobilios bibliotekos pagalba sudarė galimybę atokesnių kaimų gyventojams naudotis

įvairiomis bibliotekos paslaugomis (knygos, mokymai, elektroninės paslaugos).

1. Atsakingai vykdė atviro Jaunimo centro veiklas ir išsikeltus tikslus; skatino jaunuolių

savanorystę ir mentorystę, organizavo tarptautinę stovyklą.

1. Pagal galimybes sudarė tinkamas sąlygas bibliotekininkams kelti kvalifikaciją, ugdyti

profesionalumą, pritaikyti tęstinio ir nuotolinio mokymo formas.

1. Koordinavo Bibliotekos ir jos padalinių veiklą, teikė metodinę pagalbą kitų žinybų

bibliotekininkams, komplektavo dokumentų fondą bibliotekininkystės klausimais.

1. Gerino bibliotekų materialinę bazę.
2. Plėtė partnerystės ryšius su Lietuvos, užsienio šalių kultūros ir ugdymo įstaigomis.
3. Siekė aukštos Bibliotekos organizacinės kultūros ir efektyvaus valdymo, paremto veiklos

stebėsena, analize, kontrole ir poveikio vertinimu. Efektyviai ir kokybiškai atliko administravimo darbus.

**BIBLIOTEKŲ PRIEINAMUMAS**

Ataskaitiniais metais gyventojų bibliotekiniam, informaciniam aptarnavimui, neformaliajam švietimui, edukacinei veiklai vykdyti veikė Lazdijų rajono savivaldybės bibliotekų tinklas:

Lazdijų viešoji biblioteka ir 22 nutolę struktūriniai padaliniai-bibliotekos: Aštriosios Kirsnos, Avižienių, Būdviečio, Dumblio (iki 2020 m. spalio 30 d.), Kapčiamiesčio, Krikštonių, Krosnos, Kučiūnų, Metelių, Naujosios Kirsnos, Noragėlių, Rudaminos, Seiliūnų, Seirijų, Stebulių, Šeštokų, Šventežerio, Teizų, Varnėnų, Verstaminų, Viktarino,Veisiejų.

Vidutiniškai tarp Lazdijų rajono savivaldybės teritorijos bibliotekų yra 10 km nuotolis.

4 padalinių (Aštriosios Kirsnos, Kapčiamiesčio, Kučiūnų, Šventežerio) darbuotojai dirbo ir ugdymo įstaigų bibliotekose pagal Jungtinės veiklos (asociacijos) sutartis.

2020 m. buvo teikiama Mobilios bibliotekos paslauga.

2020 m. Lazdijų rajono savivaldybės bibliotekų tinklo pokyčių nebuvo (išskyrus Dumblio padalinį, kurio veikla nutraukta vadovaujantis Susitarimu dėl 2017 m. rugsėjo 5 d. Lazdijų rajono savivaldybės turto panaudos sutarties Nr. 2017-09-06/37-84 nutraukimo, sudarytu 2020 m. spalio 26 d. Nr. 37-87 ir 2020 m. spalio 28 d. Turto perdavimo ir priėmimo (grąžinimo) aktu Nr. 14-259).

**BIBLIOTEKOS DOKUMENTŲ FONDAS**

Bibliotekos išteklių fondų formavimo ciklą sudaro komplektavimo, atrankos ir nurašymo procesai. Dokumentų tvarkymo ir komplektavimo skyriaus veiklos tikslas – sudaryti, įtraukti į apskaitą universalų dokumentų fondą, atitinkantį Lazdijų rajono savivaldybės ekonominę ir kultūrinę plėtrą, demografinę situaciją bei bendruomenės reikmes. Pagrindinis leidinių ir prenumeratos įsigijimo kriterijus - viešasis pirkimas, laikantis LR viešųjų pirkimų įstatymo. Rajono bibliotekose yra sukauptas 174 214 fiz. vnt. dokumentų fondas. Lyginant su 2020 m. fondas sumažėjo 2 332 fizinių vienetų. Nors 2020 m. papildomai gautas 13 557 eur finansavimas knygoms, tačiau dėl akivaizdaus knygų pabrangimo neatsispindi fondo padidėjimas.

**Dokumentų fondo suvestinė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Dokumentų fondas.** **Iš viso:****(4+5+6+7+8+9+10** **fiz. vnt)** | **Knygų ir serialinių leidinių** | **Karto-grafijos** | **Spausdin-****tinės natos** | **Vaizdiniai dok.** | **Garsiniai****regimieji****dok.** | **Kiti dok.** | **Skaitme-****niniai dok.** |
| Fiziniai vienetai (fiz. vnt.) | Pavadi-nimai(pavad.) | fiz. vnt. | fiz.vnt. | fiz.vnt. | fiz.vnt. | fiz.vnt. | fiz.vnt. | fiz.vnt. |
| 1 | 2 | 3 | 4 | 5 | 6 | 7 | 8 | 9 | 10 |
| 2020 m. gauta dokumentų  | **10 073** | **776** | 9 998 | 0 | 1 | 0 | 74 | 0 | 0 |
| 2020 m. nurašyta dokumentų | **12 405** | **1 391** | 12 405 | 0 | 0 | 0 | 0 | 0 | 0 |
| Dokumentų fondo dydis (2020-12-31)  | **174 214** | **31 288** | 169 005 | 3 | 313 | 3 | 4 793 | 13 | 81 |

1 lentelė.

**Naujų dokumentų įsigijimas**

|  |  |  |  |  |
| --- | --- | --- | --- | --- |
|  | **Gauta naujų dokumentų** | **Grožinė literatūra** | **Šakinė literatūra** **(be periodikos)** | **Periodiniai leidiniai** |
|  | **Fiz. vnt.** | **Pav.** | **Fiz. vnt.** | **Pav.** | **Fiz. vnt.** | **Pav.** | **Fiz. vnt.** | **Pav.** |
| Rajono bibliotekos (iš viso): | 10 073 | 776 | 4188 | 473 | 1360 | 210 | 4525 | 93 |
| Lazdijų VB | 1 437 | 776 | 591 | 473 | 242 | 210 | 604 | 93 |
| Veisiejų miesto | 743 | 327 | 254 | 206 | 94 | 56 | 395 | 65 |
| Kaimo padaliniuose | 7 893 | 477 | 3343 | 256 | 1024 | 128 | 3526 | 93 |

2 lentelė.

Vienam gyventojui dokumentams įsigyti teko lėšų - 2,37 Eur (2019– 2,06 Eur.), iš jų Kultūros ministerijos skirtos lėšos - 1,98 Eur (2019 – 0,98 Eur.), Savivaldybės skirtos lėšos – 0,36 Eur (2019 – 0,58 Eur.), iš kitų šaltinių - 0,36 Eur (2019 - 0,50 Eur.). Tai įvairių leidyklų, privačių asmenų dovanos ir paramos būdu gautos knygos. Lazdijų rajono savivaldybės viešosios bibliotekos ir jos padalinių fondus 1452 egz. įvairia literatūra papildė gautos dovanos iš skaitytojų bei kasmet dovanojančio labdaros ir paramos fondo „Švieskime vaikus“. Paramos būdu gauta 226 knygos, kurias padovanojo Lietuvos rašytojų sąjungos leidykla bei UAB „Tyto alba“ leidykla. Šiais metais Dokumentų komplektavimo ir tvarkymo skyrius viešajai bibliotekai paruošė 9 naujų knygų siuntas, kaimo padaliniams – po 8 siuntas.

Dokumentų nurašymo komisija parengė 41 dokumentų nurašymo aktą.

Dokumentų nurašymo priežastys: susidėvėję, vartotojų sugadinti dokumentai – 8 114 fiz.vnt., tai sudarė 65,41 % viso dokumentų fondo; praradę aktualumą, nepaklausūs dokumentai – 4 291 fiz. vnt., tai sudarė 34,59 % viso fondo. 2020 metais buvo nurašyta 6 703 fiz. vnt. mažiau negu praėjusiais metais. Fondų tvarkymo problema aktuali tiek viešojoje bibliotekoje tiek padaliniuose. Bibliotekinio fondopatikrinimai atlikti Avižienių ir Teizų padaliniuose. Atlikus patikrinimus, buvo išimta ir nurašyta didelis kiekis pasenusių ir susidėvėjusių bibliotekinių dokumentų. 2020 metais nurašyta 6505 fiz. vnt. mokyklos knygų, kurios yra pasenusios turiniu ir jau nenaudojamos.

**VARTOTOJŲ APTARNAVIMAS**

2020 m. rajono bibliotekose užregistruoti 6106 vartotojai.

|  |  |
| --- | --- |
| **2020 m.****gyventojų skaičius** | **Registruotų vartotojų skaičius** |
| **Iš viso:****(3+4)** | **Iš jų:** |
| **Perregistruoti vartotojai** | **Naujai užregistruoti vartotojai** | **Iš jų:** |
| **Vaikai iki 14 metų** |
| 1 | 2 | 3 | 4 | 5 |
| 18 331 | 6 106 | 5 181 | 925 | 1924 |

3 lentelė.

**Gyventojų sutelkimo procentas bibliotekose:**

 **2020 m. 2019 m.**

Rajono

bibliotekos

(iš viso): 37,79 % 37,76 %

VB 47,58 % 47,38 %

Veisiejų mst. 42,81 % 40,15 %

Kaimo padal. 33,45% 33,87 %

**Darbuotojų veiklos efektyvumo rodikliai:**

Vartotojų skaičius vienam bibliotekininkui - 180

Lankytojų skaičius vienam bibliotekininkui – 3 992

Dokumentų išduoties skaičius vienam bibliotekininkui – 3 189 fiz. vnt.

Vienas iš labiausiai Bibliotekos paslaugų naudojimą parodančių rodiklių yra vartotojų apsilankymai bibliotekose ir pasinaudojimas įvairiomis paslaugomis: dokumentų skolinimas į namus ir vietoje, lankymasis renginiuose, pasinaudojimas vieša interneto prieiga, individualios konsultacijos ir grupiniai informacinio raštingumo mokymai.

2020 m. lankomumas ženkliai padidėjęs beveik visose rajono bibliotekose. Situacija dėl Covid-19 pandemijos pakoregavo lankytojų poreikius ir galimybes. Lankytojai turėjo mažesnį terminą atvirai bibliotekose naudoti kompiuterinę įrangą, internetą, paskaityti periodinę spaudą, tačiau bendrą lankomumo padidėjimą lėmė virtualių renginių lankytojai. Vaikų lankomumas bibliotekose taip pat padidėjęs 3 589 apsilankymu. Ypatingai daug lankytojų sulaukta vaikų virtualiuose renginiuose.

|  |  |
| --- | --- |
| **Apsilankymų (lankytojų) skaičius** | **Dokumentų išduotis** |
| **Iš viso:****fiz. vnt.****(4+5)** | **Iš jų:** |
| **Iš jų:** | **Išduotis vaikams iki 14 metų** |
| **Iš viso:** | **Iš jų:** | **Išduotis į namus** | **Išduotis vietoje** |
| **Vaikai iki 14 metų** |
| 1 | 2 | 3 | 4 | 5 | 6 |
| 135 730 | 52 000 | 108 441 | 71 056 | 37 385 | 35 753 |

4 lentelė.

Atsakant į vartotojų užklausas naudotasi LR Seimo „Teisės aktų“, Infolex, Infolex praktika, EBSCO duomenų bazėmis, „Verslo žinių“ archyvais, Nacionaline bibliografijos duomenų baze ir kitomis informacijos priemonėmis. Bibliotekoje laisvai prieinamos duomenų bazės: Open Access Portal, Europeana - Europos skaitmeninė biblioteka, Google Scholar - mokslinės informacijos paieškos sistema, Hindawi - atvirosi prieigos moksliniai žurnalai, apimantys įvairias mokslo sritis, Doaj - Directory of Open Access Journals - atvirosios prieigos žurnalų katalogas, bibliografinė Europos Sąjungos oficialiųjų dokumentų duomenų bazė, NAXOS Music Library, MRU eBooks elektroninių knygų, MRU leidžiamų mokslo žurnalų duomenų bazės. 2020 m. turėjome nemokamą prieigą prie „Vyturio“ duomenų bazės. Informacinį biblitotekų fondą sudaro daugiausia enciklopedinio pobūdžio leidiniai, žodynai ir žinynai.

Bibliotekos lankytojams buvo teikiamos individualios konsultacijos ir mokymai grupėse naudotis kompiuterine įranga, interneto ištekliais - 547 val. Bibliotekoje teiktos šios paslaugos: paieška internete, informacijos įrašymas į diskelius ir kompaktinius diskus, konsultavimas, kompiuterinio raštingumo mokymai grupėse, deklaracijų pildymas ir kt. 2020 metais užregistruotas interneto seansų skaičius rajone – 9 718. Virtualių apsilankymų skaičius viešojoje bibliotekoje ir kaimo padaliniuose – 20 140.

|  |  |  |
| --- | --- | --- |
| **Informacinės užklausos** | **Tarpbibliotekinis dokumentų skolinimas** | **Vartotojų mokymo naudotis kompiuterine įranga valandų skaičius** |
| **Gautų užklausų****skaičius** | **Iš jų elektroninėmis** **priemonėmis** | **Įvykdytų** **užklausų skaičius** | **Iš jų elektroninėmis priemonėmis** | **Gauta užklausų iš kitų bibliotekų** | **Išsiųsta užklausų kitoms bibliotekoms** | **Gauta dokumentų iš kitų bibliotekų** |
| 1 | 2 | 3 | 4 | 5 | 6 | 7 | 8 |
| 7 235 | 1 599 | 6 895 | 1 090 | 0 | 4 | 4 | 972 |

5 lentelė.

Su Lietuvos integralia bibliotekų informacine sistema (LIBIS PĮ) ir skaitytojų aptarnavimo posisteme (SAP) dirba visos rajono bibliotekos. Elektroniniame kataloge sukaupta bibliografinių įrašų – 16 0421, 2020 metais sukurti 294 elektroniniai įrašai.

**VEIKLOS – SUSITIKIMAI - EDUKACIJOS (renginiai)**

|  |  |  |  |
| --- | --- | --- | --- |
| **Iš viso:****(2+3)** | **Iš jų:****garsiniai renginiai****(4+6+8)** | **Iš jų:****vaizdiniai renginiai****(5+7+9)** | **Iš jų:** |
| **Renginiai** **Lazdijų viešojoje bibliotekoje** | **Renginiai** **Veisiejų miesto bibliotekoje** | **Renginiai kituose rajono padaliniuose** | **Renginiai vaikams ir jaunimui** |
| **Iš jų:****garsiniai renginiai** | **Iš jų:****vaizdiniai renginiai** | **Iš jų:****garsiniai renginiai** | **Iš jų:****vaizdiniai renginiai** | **Iš jų:****garsiniai renginiai** | **Iš jų:****vaizdiniai renginiai** |
| 1 | 2 | 3 | 4 | 5 | 6 | 7 | 8 | 9 | 10 |
| 740 | 474 | 266 | 110 | 48 | 19 | 6 | 345 | 212 | 218 |

6 lentelė

 Šiuolaikinės bibliotekos apima informacijos centro, kultūros sklaidos, inovacijų populiarinimo, bendruomenių traukos centro ir kitas funkcijas, iš darbuotojų tikimasi ne tik gero literatūros ir bibliotekos fondo išmanymo, bet ir bibliotekininko – edukatoriaus funkcijos.Vystant kultūrinę-edukacinę veiklą 2020 m. Bibliotekoje ir jos padaliniuose buvo suorganizuoti 740 veiklų- susitikimų-edukacijų, skirtų įvairaus amžiaus lankytojų grupėms. Iš jų 266 parodos. Tai literatūros, dokumentų, tautodailės, profesionalaus ir mėgėjiško meno parodos, naujų knygų pristatymai, susitikimai su rašytojais, kameriniai ir kūrybos vakarai, pokalbiai, literatūros skaitymai, pilietinės akcijos, socialinės-kultūrinės diskusijos. Ypatingas dėmesys skiriamas kraštiečių kūrybos pristatymams. Laikinų apribojimų sąlygomis rajono bibliotekos kūrybingai perėjo į naująją realybę – teikė aktualias nuotolines paslaugas virtualioje erdvėje.

Bibliotekoje yra kompiuterinė įranga neįgaliesiems (1 darbo vieta), kurioje įdiegtos programos Magic (silpnaregiams) ir Jaws (akliesiems). Bibliotekos ir padalinių paslaugomis naudojosi 208 neįgalūs vartotojai, kuriems išduota 3008 egz. knygų.

Dėl 2020 m. paskelbtos visuotinės pandemijos organizuota tik 5 mobiliosios bibliotekos išvykimai į Mikniškių, Dumblio, Vidzgalių kaimus. Mobiliosios bibliotekos paslauga pasinaudojo 89 lankytojai, jiems išduota 356 egz. knygų.

Veisiejų bibliotekoje 2020 m. suorganizuota 7 knygrišystės edukacijos Veisiejų bibliotekoje moksleiviams, stovyklų dalyviams ir turistams. Dalyvavo 62 žmonės.Knygrišystės edukacijas vedė Veisiejų bibliotekos bibliotekininkė ir Vilniaus knygrišių gildijos knygrišys.

Ypač didelio susidomėjimo 2020 m. susilaukė virtualioje erdvėje organizuota iniciatyva „Literatūriniai pietūs su krašto kūrėjais“.

2020 metais didelis dėmesys buvo skiriamas darbui su vaikais: vaikų ir moksleivių laisvalaikio užimtumo, skaitymo skatinimo, žinių įgijimo ir informacinių gebėjimų ugdymo srityse. Suorganizuotos 4 dieninės stovyklos. Toliau tęsiama bibliotekininkų klubo „Šakar makar“ veikla.

 2020 m. bibliotekos Jaunimo centre suorganizuota 32 veiklos: intelektinis žaidimas „Auksinis protas“- 8, mokymai - 2, dizaino dirbtuvės -1, protmūšiai-1, parodos - 2, diskusijos - 2, apdovanojimai - 1, mobilūs susitikimai - 2 (klasės valandėlės, Eurodesk programos pristatymas), virtualios parodos - 2, virtualūs konkursai - 2, virtualūs internetinių žaidimų turnyrai -1, virtuali iniciatyva -1, virtuali interaktyvi Kahoot viktorina- 2. 2020 m. bibliotekoje praktiką atliko 2 praktikantai, savanoriavo 7 jaunuoliai. 3 iš jų savanorystę baigė 2021 m. vasario mėn.

 2020 m. jaunuoliai sukūrė verslo svetainę [www.manostartas.lt](http://www.manostartas.lt) Lazdijų rajono jauniesiems verslo startuoliams komunikuoti.

 Švietimo, kultūros ir sporto skyriui renginių planas pateikiamas kiekvieną mėnesį.

Visa informacija apie visus rajono bibliotekose organizuojamus renginius pateikiama oficialioje Bibliotekos interneto svetainėje: [www.rsvb.lt](http://www.rsvb.lt), socialiniame tinklapyje: facebook Lazdijų biblioteka – Tavo biblioteka, Lazdijų rajono savivaldybės tinklapyje, žurnale „Tarp knygų“, rajono spaudoje bei platinamuose plakatuose, skrajutėse.

**BIBLIOTEKOSE VEIKIANTYS NEFORMALŪS KLUBAI**

Saviraiškos klubas „Lazdijų menė“ (Lazdijų viešoji biblioteka)

Lazdijų viešosios bibliotekos Vaikų klubas „Šakar makar“

Senjorų klubas „Harmonija“ (Lazdijų viešoji biblioteka)

Seirijų bibliotekos jaunimo klubas „Laimės džemas“

 „Smalsučių būrelis“ (Teizų biblioteka)

**2020 M. LAZDIJŲ RAJONO SAVIVALDYBĖS VIEŠOSIOS BIBLIOTEKOS VYKDYTI PROJEKTAI**

|  |  |  |  |
| --- | --- | --- | --- |
| **Projekto pavadinimas** | **Finansavimo šaltinis** | **Lėšos, Eur** | **Rezultatai** |
| 1 | 2 | 3 | 4 |
| „Žmogiškumas Lietuvos ir Lenkijos istorijos labirintuose“ | Jaunimo reikalų departamentas (toliau – JRD) prie Socialinės apsaugos ir darbo ministerijos | 4336,80 | Šešių dienų stovykla Lietuvos ir Lenkijos jaunuoliams Lazdijų rajone. Projekto metu jaunuoliai susipažino su judaizmo papročiais ir tradicijomis, plačiau bei reikšmingiau pažvelgė į žydų Holokausto tragediją. Jaunuoliai aplankė Vilniaus Gaono žydų istorijos muziejų, „malinas“, senąsias žydų krautuvėles. Stovyklos metu taip pat veikė „edukacinės dirbtuvės“, kurių metu jaunimas kepė tradicinius žydiškus naminius riestainius „Beigelius“ bei lipdė molines žvakides, skirtas žydiškoms šventėms. Jaunimas, norėdamas pagerbti Lazdijų krašto bei Lenkijos Krane miestelio Pasaulio teisuolius, sukūrė video garsiai ištardami jų vardus: <https://youtu.be/w8GgT0yLigc>Šiuo mainų projektu susidomėjo Lenkijos radijo Radio Rekord žurnalistai, paruošdami apie tai reportažą [https://ciechanow.cozadzien.pl/.../mlodziez-z.../1435..](https://ciechanow.cozadzien.pl/.../mlodziez-z.../1435..%20)  |
| „Jaunystė: kūrybingumas, komunikacija = verslas“ | Jaunimo reikalų departamentas (toliau – JRD) prie Socialinės apsaugos ir darbo ministerijos | 4662,00   | Lazdijų krašto jaunuoliai dalyvavo edukaciniuose bei kūrybiškumo atskleidimo mokymuose: „Aš kūrybiška asmenybė“, psichologiniuose –stiprinančiuose savo pasitikėjimą „Aš bijau/nebijau“, finansinio raštingumo ir verslumo „Nuo ko pradėti?“. Suorganizuotos bei įvykdytos kūrybines dizaino dirbtuvės „Pienės pūkas“ bei verslo svetainės kūrimo „Mano startas“ dirbtuvės. Šio projekto ašis buvo verslo svetainės [www.manostartas.lt](http://www.manostartas.lt) sukūrimas Lazdijų raj. verslo startuoliams. |
| „Metų knygos rinkimai“ | Lietuvos nacionalinės Martyno Mažvydo bibliotekos Skaitymo skatinimo priemonių programa | - | 4 geriausių Metų knygų rinkiniai Noragėlių, Metelių, Verstaminų ir Šeštokų  bibliotekoms |
| „Knygrišystės menas. 2020-ieji UNESCO pasaulio paveldo Lietuvoje minėjimo metai“ | Lietuvos kultūros taryba ir Lazdijų rajono savivaldybė | 2340,00  | Europos paveldo dienų minėjimo metu Veisiejų bibliotekoje vyko knygrišystės edukaciniai užsiėmimai. Projekto metu įsigytose ekspozicinėse stiklo vitrinose buvo eksponuojami pagaminti darbai. Užsiėmimus vedė Vilniaus universiteto knygrišys-restauratorius, įmonės „Vilniaus Knygrišių Gildija“ vadovas Rimas Supranavičius. Virtualioje erdvėje pristatyta asociacijos „Vilniaus knygrišių gildija“ paroda „Archyvinių Lietuvos Didžiosios Kunigaikštystės įrišų interpretacijos“. |
| „Edukacijos terapija” | Lazdijų rajono savivaldybė | 568,00 | Aštuoniose Lazdijų rajono bibliotekose vyko edukaciniai užsiėmimai – dekupažo meno, dekoratyvinių žvakių gaminimo bei ebru meno. Suaugusiuosius pažinti meno subtilybes kvietė Seirijų, Krikštonių, Metelių, Teizų, Krosnos, Verstaminų, Veisiejų bei Krosnos bibliotekos |
| „Saugi ir atsakinga skaitmeninė Lazdijų bendruomenė 2020“ | Lazdijų rajono savivaldybė | 200,00 | Skaitmeninio raštingumo mokymai temomis: „Bendrauk ir dalykis turiniu internete: skaitmeninių nuotraukų apdorojimas ir saugus dalijimasis“, „E. bendruomenės: atsakingas turinio publikavimas internete ir saugus naršymas“, „E. bendruomenės: būk aktyvus, unikalus ir verslus!“  |
| „Vasaroju bibliotekoje“ | Lazdijų rajono savivaldybė | 1680,00 | Vaikų vasaros stovykla, kuri paskatino aktyviau dalyvauti bibliotekos veiklose, skaityti knygas vasaros metu bei suteikė daug džiaugsmo. Dalyvavo 35 vaikai. |

7 lentelė.

**LAZDIJŲ RAJONO SAVIVALDYBĖS VIEŠOJI BIBLIOTEKA KITŲ INSTITUCIJŲ**

**VYKDOMŲ PROJEKTŲ PARTNERĖ**

|  |  |  |
| --- | --- | --- |
| **Projekto pavadinimas** | **Finansavimo šaltinis** | **Rezultatai** |
| 1 | 2 | 3 |
| „**Gyventojų skatinimas išmaniai naudotis internetu atnaujintoje viešosios interneto prieigos infrastruktūroje” ir** „P**risijungusi Lietuva: efektyvi, saugi ir atsakinga Lietuvos skaitmeninė bendruomenė”** | LR Kultūros ministerija**LR ryšių reguliavimo tarnyba** **LR Vidaus reikalų ministerija** | Bibliotekos ataujintos technologine įranga.Informacinio raštingumo rajono bibliotekose apmokyti 874 rajono gyventojai (iš jų: 243 Darbo užimtumo tarnybos klientai).(67 mokymų grupės).Mokymai vyko ir stacionarūs (bibliotekose), ir nuotoliniai virtualioje erdvėje.Bibliotekos lektorės: Asta Mickevičienė ir Ilona Salatkienė. |
| Tarptautinis projektas „Me be 4 you“ | „Erasmus+” | Pasirašyta bendradarbiavimo sutartis ir partnerystė su Visuomenės ir verslo plėtros institutu tarptautinio jaunimo projekto veiklų vykdymui. |
| „Biblioteka visiems” Autizmo spektro ir kitų kalbos, komunikacijos ir elgesio sutrikimų turintiems asmenims draugiškų bibliotekų tinklo diegimas. | Lietuvos Respublikos kultūros ministerija | Bendradarbiavimas ir partnerystė su projekto vykdytoja Lietuvos apskričių viešųjų bibliotekų asociacija.  |

8 lentelė.

**KRAŠTOTYROS VEIKLA**

|  |  |
| --- | --- |
| **Biblioteka** | **2020 m. parengti kraštotyros darbai**  |
| Šeštokų biblioteka | „Degęs Dievo ir Tėvynės meile“ (apie kunigą Antaną Miluką) |
| Šventežerio biblioteka | Literatė Aldona Kraužlienė |
| Seiliūnų biblioteka | Seiliūnų istorija |
| Dumblio biblioteka | Buniškių kaimo žemės ir aplinkinių kaimų gyvenę gyventojai nuo 1940 iki 1988 metų (Jonas Balevičius ) |

9 lentelė.

**Katalogų ir kartotekų sistema**

Bibliotekose esantys katalogai ir kartotekos:

abėcėlinis katalogas;

elektroninis (įrašų (aprašų) skaičius elektr., kortel. kataloguose 160 421. Iš jų: automatizuotai parengtų įrašų skaičius – 38 821, 2020 metais parengtų įrašų skaičius – 294;

kraštotyros kartoteka (iki 2003 metų).

**VIEŠIEJI RYŠIAI IR ATSTOVAVIMAS**

Rajono bibliotekų įvaizdį formavo straipsniai respublikinėje ir rajoninėje spaudoje (18 straipsnių) apie vykstančius renginius, vykdomus projektus, bibliotekas ir jų darbuotojus. Per metus pateikta apie 500 informacinių žinučių elektroninėje erdvėje (el. svetainėse, socialiniuose tinkluose: www.rsvb.lt; [www.lazdijai.lt](http://www.lazdijai.lt); www.lzvaigzde.lt; [www.dzukuzinios.lt](http://www.dzukuzinios.lt); facebook.com, Lazdijų biblioteka - Tavo-biblioteka ir kt. interneto portaluose). Straipsnių sąrašas suvestas Bibliotekos elektroninėje svetainėje: <http://www.rsvb.lt/biblioteka-spaudoje/>

Bibliotekos direktorė Renata Rudienė atstovavo Bibliotekos interesus Lietuvps savivaldybių viešųjų bibliotekų asociacijoje (Asociacijos prezidentės pavaduotoja, tarybos narė, atsakinga už projektus), Saviraiškos klube „Lazdijų menė“ (valdybos narė).

Ataskaitiniais metais biblioteka, kaip patikima ir saugi intelektinių žinių, informacijos, skaitybos ir kultūrinės edukacijos paslaugų davėja, bendradarbiaujanti su visomis krašto švietimo ir kultūros įstaigomis, istorinės atminties institucijomis, Vilniaus apskrities Adomo Mickevičiaus, Alytaus Jurgio Kunčino, Druskininkų savivaldybės, Varėnos rajono savivaldybės, Kauno technologijos universitetu, Lietuvos aklųjų biblioteka, Lietuvos rašytojų sąjunga, Lenkijos Respublikos Krane miesto gimnazija, verslo, socialinės sferos ir kitomis įstaigomis bei nevyriausybinėmis organizacijomis ir prisidėdama prie socialinės atskirties mažinimo – išliko pasiekiama, prieinama, bendraujančia ir bendradarbiaujančia, įvairiapuse ir nuolat veikiančia.

**2020 M. BIBLIOTEKOS DARBUOTOJŲ KVALIFIKACIJOS KĖLIMAS IR METODINĖ VEIKLA**

|  |  |
| --- | --- |
| **Kvalifikacijos tobulinimo renginio pavadinimas** | **Darbuotojų skaičius** |
| „Psichikos sveikatos kompetencijų didinimo įmonių darbuotojams“ | 15 |
| „Efektyvi komunikacija kasdien – sėkmei ir bendradarbiavimui“ | 1 |
| „Viešosios paslaugos internetu kiekvienam“ | 7 |
| Vietos bendruomenių skaitmeninių lyderių ir skaitmeninių konsultantų I ciklo mokymai | 25 |
| Vietos bendruomenių skaitmeninių lyderių ir skaitmeninių konsultantų II ciklo mokymai | 25 |
| Emocinis intelektas | 1 |
| Efektyvaus pasisakymo (prezentavimo) dėsniai | 2 |
| Šiuolaikinis rašytojas socialinėse medijose. Mantvydo Leknicko sėkmės istorija | 1 |
| Stipraus mąstymo technologija | 1 |
| Vyrai vertina pagal racionalumą, moterys – pagal emocijas | 1 |
| Fenotipologija: žmogaus fenotipas versle | 1 |
| Ekspedicija į vidinę pusiausvyrą | 1 |
| Vaikų ir paauglių literatūra: tarp stabilumo ir kismo | 5 |
| Kaip sudominti pasaulį knyga | 4 |
| „Vieša prieiga bibliotekose – specialiųjų paketų įrangos kūrybinis panaudojimas rengiant edukacijas moksleiviams“ | 2 |
| „Būkime saugūs internete“ | 10 |
| „Planuokime laisvalaikį internetu“ | 11 |
| „Skaičiuoklė darbui ir namams“ | 13 |
| „Bendradarbiavimas TAU. Bendrauk ir dalykis internete: dokumentų kūrimas internete ir dalijimasis su kitais“ | 24 |
| „Internetinio kraštotyros turinio kūrimas“ | 1 |
| Dokumentinis regiono paveldas: bibliotekų galimybės | 1 |
| „Pietų aukštaičių (dzūkų) tarmė šiandieninės Europos kalbų aruode“ | 1 |
| „Sumaniai apsipirkime ir atsiskaitykime internetu“ | 16 |
| „Nematerialaus kultūros paveldo vertybių sąvadas: kūrimas ir plėtra“ | 1 |
| „Komunikacija“ bibliotekų, muziejų ir e. paveldo viešinimas“ | 1 |
| „Pristatymų rengimas” | 8 |
| „Dokumentų kūrimas internete ir dalijimasis su kitais” | 9 |

 10 lentelė.

Ataskaitiniais metais bendradarbiauta su kitų žinybų bibliotekomis, teikta praktinė, teorinė pagalba miesto, kaimo ir kitų žinybų bibliotekininkams. Rūpintasi bibliotekos ir jos teikiamų paslaugų reklama, skleistos bibliotekininkystės naujovės.

Pagrindinės metodinės veiklos kryptys buvo darbuotojų kvalifikacijos kėlimas stacionariu ir nuotoliniu būdu, vidaus tvarkos dokumentų rengimas, padalinių veiklos patikrinimų ir perdavimų organizavimas, bibliotekinių procesų tobulinimas.

Dokumentų fondų komisijos patikrinimas vyko Avižienių ir Teizų bibliotekose.

Bibliotekoje vyko 4 nuotoliniai visuotiniai darbuotojų metodiniai susirinkimai.

Įvykdytas Lazdijų rajono savivaldybės viešosios bibliotekos ir padalinių vartotojų pasitenkinimas teikiamomis paslaugomis tyrimas (anketinės apklausos būdu). Apklausoje dalyvavo 724 respondentai – Lazdijų rajono savivaldybės gyventojai nuo 16 metų. Naujų paslaugų poreikis – virtualių užsienio kalbų mokymų (ypač anglų) ir didesnio pasirinkimo audio knygų. Visi duomenys viešinami bibliotekos veidaknygėje „Lazdiju biblioteka – Tavo biblioteka“ ir svetainėje [www.rsvb.lt](http://www.rsvb.lt)

Parengta Lazdijų rajono savivaldybės viešosios bibliotekos tinklo efektyvumo analizė ir optimizacija 2021-2025 m.

**2020 m. pagal naujausius teisės aktus parengti, atnaujinti ir patvirtinti vidaus darbo tvarką reglamentuojantys dokumentai:**

Darbuotojų veiklos vertinimo tvarkos aprašas.

Darbo apmokėjimo sistemos aprašas.

2020 metų veiklos planas.

2020 metų planuojamų viešųjų pirkimų planas.

Bibliotekos darbo organizavimo karantino metu tvarkos aprašas.

Darbuotojų saugos ir sveikatos užtikrinimo ekstremaliosios situacijos laikotarpiu tvarkos aprašas.

Darbuotojų atrankos tvarkos aprašas ir konkursų pareigoms, įtrauktoms į konkursinių pareigų sąrašą organizavimo ir vykdymo tvarkos aprašas.

Korupcijos prevencijos 2019-2020 metų programa.

Gaisrinės saugos instrukcijų tvirtinimas.

Darbuotojų darbo nuotoliniu būdu tvarkos aprašas.

COVID-19 prevencijos ir situacijų Lazdijų rajono savivaldybės viešojoje bibliotekoje valdymo grupės sudarymas.

Vidaus kontrolės politika.

**PERSONALAS**

|  |  |  |  |
| --- | --- | --- | --- |
|  | **Etatų skaičius** | **Darbuotojų skaičius** | **Darbuotojų išsimokslinimas** |
| **aukštasis** | **aukštesnysis** | **kitas** |
| 1 | 2 | 3 | 4 | 5 | 6 |
| Bibliotekos darbuotojai. Iš viso: | 45 | 46 | 17 | 24 | 5 |
| Profesionalūs bibliotekininkai. Iš jų: | 32 | 34 | 11 | 22 | 1 |
| turintys bibliotekininkystės, informacijos mokslų išsilavinimą | 10,5 | 11 | 1 | 10 | 0 |
| įgiję profesijos įgūdžius ilgą laiką dirbdami bibliotekoje | 21,5 | 23 | 10 | 12 | 1 |
| Kvalifikuoti specialistai | 8 | 8 | 6 | 2 | 0 |
| Techniniai darbuotojai | 5 | 4 | 0 | 0 | 4 |

11 lentelė.

**LĖŠOS IR IŠLAIDOS**

|  |
| --- |
| **Gauta lėšų (tūkst. Eur)** |
| Iš viso: | Iš jų: |
| Iš biudžeto (Savininko, valstybės lėšos) | Iš jų: | Už mokamas paslaugas | Fizinių, juridiniųasmenų parama | Projektų (grantų) lėšos |
| Savininko lėšos dokumentamsįsigyti | Periodikos prenumeratai |
| 1 | 2 | 3 | 4 | 5 | 6 | 7 |
| 635833,77 | 623116,96 | 580 | 7696,61 | 678,01 | 0 | 12038,80 |

12 lentelė.

|  |
| --- |
| **Išlaidos (tūkst. Eur)** |
| Iš viso: | Iš jų: |
| Darbo užmokes-čiui | Dokumen-tamsįsigyti | Iš jų: | Automatizacijai  | Skly-pams, pasta-tams | Kitos išlaidos |
| Knygoms | Periodi-kos prenu-meratai | Kitiems doku-mentams |
| 1 | 2 | 3 | 4 | 5 | 6 | 7 | 8 | 9 |
| 635833,77 | 506705,32 | 40222,61 | 32526 | 7696,61 | 0 | 4627,67 | 0 | 84278,17 |

13 lentelė.

**MATERIALINĖS BAZĖS ATNAUJINIMAS**

Bendradarbiaujant su Nacionaline Martyno Mažvydo biblioteka, įgyvendinant projektą, buvo pagerinta interneto ryšio sparta viešosios interneto prieigos taškuose visose bibliotekose, užtikrinant ne mažesnį negu 30 megabaitų ryšį. Atnaujinta kompiuterinė įranga, įdiegti visi planuoti kompiuterinės įrangos paketai (kompiuterinė technika, televizoriai, apsauginė priešgaisrinė signalizacija): Krosnos, Šeštokų, Stebulių, Teizų, Varnėnų, Avižienių, Krikštonių, Seiliūnų, Verstaminų, Viktarino, Rudaminos, Būdviečio ir Kapčiamiesčio viešosiose interneto prieigose. Dumblio padaliniui skirta nauja įranga perkelta ir įdiegta Lazdijų viešosios bibliotekos viešojoje interneto prieigoje. Papildomai atnaujinta įdiegta įranga Lazdijų viešojoje bibliotekoje ir Jaunimo centre.

Įrengtos viešojo judriojo telefono ryšio paslaugos visuose bibliotekos padaliniuose, įsigyti telefono aparatai.

Šventežerio bibliotekoje atnaujinta bibliotekinės lentynos, suremontuotos grindys.

Įgyvendinant projektą „Knygrišystės menas. 2020-ieji UNESCO pasaulio paveldo Lietuvoje minėjimo metai“ įsigyta 3 ekspozicinės stiklo vitrinos.

Įsigyti sėdmaišiai pagal projektą „Jaunystė:kūrybingumas, komunikacija=verslas“

Atnaujinti Lazdijų viešosios bibliotekos vaikų skyriaus, jaunimo centro bei Teizų padalinio sėdmaišiai (įsigyta užpildas sėdmaišiams – putų polestirolo granulės).

Jaunimo centre atliktas bilijardo stalo remontas/atnaujinimas (stalo lyginimas, akmens glaistymas, bortų geommetrijos išstatymas ir kt.)

Įsigyti ir įrengti Lazdijų viešojoje bibliotekoje stacionarūs dozatoriai dezinfekciniam skysčiui.

Įsigyta biuro programa FineReader PDF, 6 internetinės web HD kameros, nauja trikojkė pastatoma magnetinė lenta mokymams bei konferencijoms.

Įsigyti ir įrengti langų roletai Teizų bibliotekoje.

Suremontuoti, užsandarinti bei išvalyti Lazdijų viešosios bibliotekos stogo latakai ir lietvamzdžiai.

**VEIKLOS PERSPEKTYVA**

Pasaulinės pandemijos akivaizdoje bibliotekose aktualumą įgavo nuotolinės paslaugos,

profesionali komunikacija socialiniuose tinkluose, metodai pagal naujas darbo sąlygas, virtualūs renginiai internete. Stebint esamas tendencijas ir toliau numatyta tvirtinti bibliotekų veiklą ne tik fizinėje erdvėje, bet ir virtualiojoje.

Perspektyvoje numatoma:

Modernizuoti ir gerinti bibliotekos paslaugas bendruomenei, siekti jų efektyvumo, plėsti

elektronines paslaugas Lazdijų miesto ir kaimų gyventojams, gerinti informacijos prieigą, sudaryti sąlygas vartotojams mokytis visą gyvenimą, didinti naujų spaudinių ir medijų pasiūlą, užtikrinti kompiuterinės įrangos funkcionalumą, organizuoti bendruomenės skaitymo skatinimo programas, bendrakultūrines kūrybines programas su profesionaliais menininkais, rašytojais, plėtoti bibliotekos veiklų daugiafunkciškumą, aktyvinti bendradarbiavimą su kitomis įstaigomis, organizacijomis, savanoriais.

Vykdomais projektais ir mokymais prisidėti prie Lietuvos ir Europos Sąjungos prioritetų: skaitmeninės įtraukties didinimo, žinių visuomenės kūrimosi, socialinės atskirties mažinimo, mokymosi visą gyvenimą skatinimo, skaitymo skatinimo, literatūrinio paveldo įamžinimui ir kt.

Dalyvauti projekto „Autizmo spektro ir kitų kalbos, komunikacijos ir elgesio sutrikimų

turintiems asmenims draugiškų bibliotekų tinklo diegimas” bendradarbiavimo veiklose.

Biblioterapijos veiklomis prisidėti prie psichoemocinės visuomenės sveikatos gerinimo.

Interaktyviais būdais skatinti visų gyventojų grupių skaitymą. Organizuoti vasaros dienines

stovyklas vaikams ir tarptautines stovyklas jaunimui. Vykdyti neformalųjį ugdymą, Kultūros paso veiklas.

Tęsti Mobilios bibliotekos veiklą, aptarnaujant atokių kaimų gyventojus ir bendruomenes. Vykdyti mobilaus darbo su jaunimu projektinius tikslus ir užduotis.

Plėsti unikalias Knygrišystės paslaugas Veisiejų bibliotekoje, jas viešinant ne tik rajoniniu, bet ir nacionaliniu, tarptautiniu mastu. Patvirtinti mokamą Knygrišystės edukacijos paslaugą.

Stiprinti bibliotekos komunikacinius informacinio raštingumo išteklius taikant Medijų ir informacinio raštingumo ugdymo viešosiose bibliotekose modelį ir organizuojant mokymų grupes gyventojams.

Aktyviai ir nuosekliai viešinti rajono bibliotekų veiklas, komunikuoti gerąja patirtimi.

Lietuvos bibliotekose lankosi 1,2 mln. registruotų skaitytojų, t.y., apytikriai kas antras šalies gyventojas. Lazdijų rajono savivaldybės bibliotekose registruoti 6106 skaitytojai t.y., apytikriai kas trečias rajono gyventojas. Bibliotekos paslaugomis taip pat naudojosi neregistruoti Bibliotekos vartotojai - rajono svečiai iš Lietuvos ir užsienio šalių. Tai rodo, jog šiuolaikinės bibliotekos yra reikalingos žmonėms. Vienas iš aktualiausių šių dienų bibliotekose vartotojų padiktuotų iššūkių - sėkmingas darbas ir pokyčių procesų valdymas bibliotekoje, įtakojamas sparčiai tobulinamų informacinių technologijų. Nauji skaitmenizuotų technologijų pokyčiai gali būti ne tik teigiami, bet ir sukelti naujų saugumo grėsmių ir susilpninti ryšius tarp žmonių (praeitų metų įvykiai šį matymą tik patvirtino), todėl kitų metų veiklos bus orientuotos į inovatyvias paslaugas, dirbtinio intelekto technologijų analizavimą, didelis dėmesys bus skiriamas žmogiškiesiems faktoriams, kūrybinio ir kritinio mąstymo lavinimui, virtualiam tarptautiniam ir tarpinstituciniam bendradarbiavimui.

Vizionieriškas žvilgsnis ateičiai – stiprios ir vieningos rajono bibliotekos, ugdančios raštingą,

informuotą ir aktyvią bendruomenę.

Direktorė Renata Rudienė

\_\_\_\_\_\_\_\_\_\_\_\_\_\_\_\_\_\_\_\_\_\_\_